als_Latn dik_Latn sag_Latn
Diego Costa ka folur për të ardhmen e bashkëlojtarit të tij Eden Hazard.
Reprezentuesi belg vazhdon të shkëlqejë me fanellën e Chelseat dhe sipas shokut të tij të skuadrës, Diego Costas, ai është shndërruar në një objektiv për dy ekipet e mëdha spanjolle Real Madrid dhe Barcelona.
Costa beson që Hazard është një prej më të mirëve në botë dhe do të ishte një humbje e madhe për Chelsean nëse ai largohet nga Londra.
“Do të ishte shumë keq për Chelsean nëse Reali transferon Hazardin apo Courtois”, ka thënë Costa.
“Eden është më i miri. Padyshim se Barcelona dhe Reali i kanë vënë syrin dhe kur klube si këto trokasin në derë është e vështirë t’u thuash jo”.
“Është normale që të gjithë e duan Hazardin, por unë shpresoj që ai të qëndrojë edhe më tutje këtu”, ka përfunduar Costa.
als_Latn als_Latn als_Latn als_Latn als_Latn als_Latn